 *Երևան, 20 դեկտեմբերի, 2012թ.*

**ՄԱՄՈՒԼԻ ՀԱՂՈՐԴԱԳՐՈՒԹՅՈՒՆ**

**ՆԱԽԱԳԱՀԱԿԱՆ ԸՆՏՐՈՒԹՅՈՒՆՆԵՐ ՀԱՅԱՍՏԱՆՈՒՄ.**

**ՀԱՆՐԱՅԻՆ ԿԱՐԾԻՔԻ ՀԱՐՑՈՒՄ**

Արմնյուզ առաջատար հայկական լրատվական հեռուստաալիքի նախաձեռնությամբ և ֆինանսավորմամբ իրականացվել է հանրային կարծիքի ուսումնասիրման ընդգրկուն ծրագիր, որի նպատակն է բացահայտել և վերլուծել Հայաստանի բնակչության քաղաքական-հասարակական տրամադրությունները և կարծիքները, հետևել 2013-ի նախագահական ընտրություններից առաջ ընտրական նախասիրությունների դինամիկան: Ծրագիրը իրականացնում են Հայկական սոցիոլոգիական ասոցիացիան և Baltic Surveys /The Gallup Organization-ը, 2012-ի դեկտեմբերից մինչև 2013-ի փետրվարը:

Այս ծրագրի առաջին համապետական ներկայացուցչական հանրային կարծիքի հարցումն անցկացվել է 2012-ի դեկտեմբերի 5-ից 16-ը և ներկայացվել է հանրությանը դեկտեմբերի 20-ին:

Այդ հարցմանը մասնակցել է համապետական ընտրություններում ընտրելու իրավունք ունեցող Հայաստանի 1,020 չափահաս բնակիչ: Հարցազրույցներն անցկացվել են ընտրողի տանը` դեմ առ դեմ հարցման մեթոդով:

Արձագանքների մակարդակը կազմել է 65%, սխալման լուսանցքը չի գերազանցում + /- 3,1%, վստահության մակարդակը` 95% է:

Առաջին հարցումը նախատեսված էր նախագահական ընտրությունների պաշտոնական քարոզարշավի մեկնարկին, ինչը թույլ կտար չափել բոլոր հնարավոր մասնակիցների աջակցության մակարդակը ընտրությունների ժամանակ:

Gallup-ի ներկայացուցիչ դոկտոր Ռասա Ալիշաուսկիենեն նշում է, որ հայ ընտրողները բավական մեծ հետաքրքրություն են ցուցաբերում գալիք նախագահական ընտրություններին. նրանց 42%-ն ասել է, որ հաստատ քվեարկելու է, 36%-ը նշել է, որ «հավանաբար կըքվեարկի»:

Այնուամենայնիվ պետք է հիշել, որ համապետական հարցման ժամանակ հարցումը անցկացվում է Հայաստանի միայն այն քաղաքացիների հետ, որոնք փաստացի գտնվում են երկրում: Մինչ դեռ ընտրողների ցուցակը ներառում է նաև նրանց, ովքեր ժամանակավոր արտասահմանում են գտնվում: Այսպիսով, ընտրություններին վերջնական մասնակցությունը բարձր արտագաղթի ցուցանիշ ունեցող երկրներում, ինչպիսին Հայաստանն է, սովորաբար ավելի ցածր է լինում, քան այն թվերը, որ ցույց են տալիս համապետական հարցումները (բացառելով միգրանտներին):

Դեկտեմբերի սկզբին հարցված ընտրողների գրեթե կեսը աջակցում էին գործող նախագահի վերընտրվելուն. ընտրողների 49% ասել են, որ քվեարկելու են Սերժ Սարգսյանի օգտին (հարցվողներին մի քանի հնարավոր թեկնածուների ցանկ է ներկայացվել):

ՀՍԱ նախագահ, դոկտոր Գևորգ Պողոսյանը մեկնաբանեց հարցման արդյունքները. “Պաշտոնական քարոզարշավի ժամանակ հեռուստատեսությունը Հայաստանի բնակիչների համար մնում է քաղաքական տեղեկատվության ամենակարևոր աղբյուրը, “բանավոր խոսքի” և ինտերնետի կարևորության հետ միասին”.

Արմնյուզ հեռուստաընկերությունը իրականացնում է այս ծրագիրը Baltic Surveys /The Gallup Organization-ի և ՀՍԱ-ի հետ համատեղ, քանի որ Gallup-ը համաշխարհային հեղինակավոր և ճանաչված ընկերություն է, և Հայաստանում աշխատելու հարցում Baltic Surveys/The Gallup Organization-նը ամենափորձառուն է, որը Հայաստանում 2005-ից մինչև այսօր Հայկական սոցիոլոգիական ասոցիացիայի հետ իրականացրել է 15 ծրագիր:

**Հետազոտության արդյունքները հասանելի են**

[**www.asa.sci.am**](http://www.asa.sci.am) **և** [**www.armnwstv.am**](http://www.armnwstv.am) **կայքերում**

Ծրագրի ղեկավարներ.

**Արտակ Ալեքսանյան, Արմնյուզ հեռուստաընկերության** **գործադիր պրոդյուսեր** ([www.armnewstv.am](http://www.armnewstv.am)**)**

Արմնյուզը հիմնադրվել է 2011 թվականին և հեռարձակման լիցենզիա ստացել 2003 թվականին: Մինչև 2011 թվականը Արմնյուզ հեռուստաընկերությունը հիմնականում վերահեռարձակել է Եվրանյուզ եվրոպական հեռուստաալիքը` ներառելով սեփական արտադրության հաղորդումներով: 2011 թվականի սեպտեմբերից Արմնյուզը սկսեց իր նոր եթերաշրջանը` հայտ ներկայացնելով դառնալու Հայաստանի առաջին ու առայժմ միակ 24-ժամյա լրատվական

**Դոկտոր Ռասա Ալիշաուսկիենե, Baltic Surveys/The Gallup Organization** ([www.gallup.com](http://www.gallup.com))

Gallup-ը (The Gallup Organization) հանրային կարծիքի հարցումների և խորհրդակցության համաշխարհային առաջատար կազմակերպություններից է, ժամանակակից հանրային հարցման ծառայության ոլորտի «հիմնադիր հայրերից» մեկը: Դոկտոր Ջորջ Գելափն այն հիմնել է ԱՄՆ-ում, 1935-ին: Այն վերաճել է միջազգային առաջատար ընկերության ([www.gallup.com](http://www.gallup.com)):

“Baltic Surveys”-ը Gallup-ի մաս է, առաջին մասնավոր, անկախ, հանրային կարծիքի ուսումնասիրման ընկերությունն է Լիտվայում, որը հիմնադրվել է 1992-ի ապրիլին, որպես Gallup-ի Լիտվայի գրասենյակ: Այն ESOMAR-ի, ԱՄՆ-ի առևտրային պալատի, Բրիտանական առևտրային պալատի, IAPC-ի և այլ միջազգային կազմակերպությունների անդամ է:

Baltic Surveys / The Gallup Organization-ը 20 տարի իրականացրել է հանրային կարծիքի հարցումներ և շուկայի վերլուծության ծրագրեր Կենտրոնական և Արևելյան Եվրոպայում և ԱՊՀ երկրներում (Հայաստան, Բելառուս, Մոլդովա, Ղազախստան, Ղրղզստան, Վրաստան, Ադրբեջան, Ուկրաինա, Ռուսաստան): Ընկերությունը ներկայացված է ESOMAR-ում (Ռ. Ալիշաուսկիենեն անդամ է 1992-ից):

***Դոկտոր Ռասա Ալիշաուսկիենեն հանդիսանում է*** *Gallup Europe****-ի խորհրդի անդամ***

**Դոկտոր Գևորգ Պողոսյան, Հայաստանի սոցիոլոգիական ասոցիացիա (**[www.asa.sci.am](http://www.asa.sci.am)**)**

 Հիմնադրվելով 1992-ին, ՀՍԱ-ն Հայաստանի հետազոտական առաջին և առաջատար կազմակերպություններից է: ՀՍԱ-ն Միջազգային սոցիոլոգիական ասոցիացիայի (ISA), ESOMAR-ի և Եվրոպական սոցիոլոգիական ասոցիացիայի (ESA) անդամ է:

ՀՍԱ-ն ունի Հայաստանում լավագույն փորձը, քանի որ արդեն 20 տարի զբաղվում է հանրային կարծիքի ուսումնասիրությամբ եւ իրականացնում է սոցիոլոգիական հարցումներ տարբեր բնագավառներում` սոցիոլոգիական հետազոտություն, հանրային կարծիքի հարցում, քվեարկության օրվա ելքի հարցում (“exit poll”), շուկայի ուսումնասիրություն, ԶԼՄ հարցումներ, քանակական ու որակական հետազոտություններ:

**Դոկտոր Գևորգ Պողոսյանը սոցիոլոգիայի դոկտոր, պրոֆեսոր է, Հայաստանի գիտությունների ազգային ակադեմիայի թղթակից անդամ**